text: қырқопа (1999 жылға дейін кармановка) батыс қазақстан облысы жаңақала ауданындағы ауыл, меңдешев ауылдық округі орталығы. аудан орталығы жаңақала ауылынан солтүстікке қарай 20 км жерде, көшім өзенінің оң жағалауында. 1999 жылы тұрғындар саны 945 адам (473 ер адам және 472 әйел адам) болса, 2009 жылы 902 адамды (450 ер адам және 452 әйел адам) құрады. 1984-1997 жылдары қой өсірумен айналысатын с.меңдешев атындағы кеңшардың орталығы болды. оның негізінде 1997 жылдан қырқопада және округтегі балғын және карташово ауылдарында 21 шаруа қожалығы жұмыс істеді.